## Odluka o obveznoj uporabi zimske opreme na zimskim dionicima javnih cesta u Republici Hrvatskoj

### NN 145/2013 (6.12.2013.), Odluka o obveznoj uporabi zimske opreme na zimskim dionicima javnih cesta u Republici Hrvatskoj

MINISTARSTVO POMORSTVA, PROMETA I INFRASTRUKTURE

3095

Na temelju članka 193. stavka 3. Zakona o sigurnosti prometa na cestama (»Narodne novine« broj 67/08; 48/10; 74/11 i 80/13), ministar pomorstva, prometa i infrastrukture, donosi

ODLUKU

O OBVEZNOJ UPORABI ZIMSKE OPREME NA ZIMSKIM DIONICAMA JAVNIH CESTA U REPUBLICI HRVATSKOJ

Članak 1.

Ovom Odlukom određuje se obvezna uporaba zimske opreme na zimskim dionicama javnih cesta u Republici Hrvatskoj i to u razdoblju od 15. 11. tekuće godine do 15. 4. iduće godine.

Članak 2.

Zimske dionice su:

|  |  |  |
| --- | --- | --- |
| AUTOCESTE | | |
| Broj ceste | Opis ceste | Duljina (km) |
| A1 | Zagreb (čvorište Lučko, A3) – Karlovac – Bosiljevo – čvorište Maslenica | 242,4 |
| A2 | GP Macelj (granica Rep. Slovenije) –Trakošćan – Krapina – Zagreb (čvorište Jankomir, A3) | 61,0 |
| A3 | GP Bregana (granica Rep. Slovenije) – Zagreb – Sl. Brod – GP Bajakovo (granica Rep. Srbije) | 306,0 |
| A4 | GP Goričan (granica Rep. Mađarske) – Varaždin – Zagreb (čvorište Ivanja Reka, A3) | 97,0 |
| A5 | Čvorište Osijek – Đakovo – čvorište Sredanci (A3) | 51,8 |
| A6 | Čvorište Bosiljevo 2 (A1) – Delnice – Rijeka (čvorište Orehovica, A7) | 81,0 |
| Ukupno kilometara autocesta: | | 839,2 |
| DRŽAVNE I ŽUPANIJSKE CESTE | | |
| Broj ceste | Opis ceste | Duljina (km) |
| 1 | G. P. Macelj (gr. R. Slovenije) – Krapina – Zagreb – Karlovac – Gračac – Knin | 338,7 |
| 2 | G. P. Dubrava Križovljanska (gr. R. Slovenije) – Varaždin (D528) | 33,5 |
| 2 | Osijek (D34)– Vukovar – G. P. Ilok (gr. R. Srbije) | 85,7 |
| 3 | Karlovac – Rijeka (D8) | 130,9 |
| 5 | G. P. Terezino Polje (gr. R. Mađarske) – Virovitica – Veliki Zdenci – Daruvar – Okučani – G. P. Stara Gradiška (gr. BiH) | 123,1 |
| 6 | G. P. Jurovski Brod (gr. R. Slovenije) – Ribnik – Karlovac (D1) | 32,1 |
| 6 | G. P. Dvor (gr. BiH) – Dvor (D47) | 2,4 |
| 7 | G. P. Duboševica (gr. R. Mađarske) – Beli Manastir – Osijek (D2) | 43,0 |
| 7 | Čvorište Velika Kopanica (A3) – G. P. Slavonski Šamac (gr. BiH) | 13,2 |
| 23 | Josipdol (D42) – Senj (D8) | 68,5 |
| 25 | Lički Osik (D50) – Gospić (D50) | 7,5 |
| 27 | Gračac (D50) – D. Karin (D502) | 40,5 |
| 30 | Čvorište Buzin (A3) – Velika Gorica – Žažina (D36) | 38,8 |
| 30 | Petrinja (D37) – Hrvatska Kostajnica (D47) | 34,2 |
| 34 | Donji Miholjac (D53) – Valpovo – čvorište Osijek (A5) | 41,2 |
| 36 | Žažina (D30) – Sisak – čvorište Popovača (A3) | 33,9 |
| 37 | Sisak (D36) – Petrinja (D30) | 13,0 |
| 42 | Čvorište Ogulin (A1) – Josipdol (D23) | 5,5 |
| 45 | Veliki Zdenci (D5) – Garešnica – čvorište Kutina (A3) | 43,6 |
| 46 | G. P. Tovarnik (gr. R. Srbije) – Vinkovci (D55) | 32,7 |
| 47 | G. P. Jasenovac (gr. BiH) – čvorište Novska (A3) | 8,5 |
| 47 | Hrvatska Kostajnica (D30) – Dvor (D6) | 24,5 |
| 50 | Žuta Lokva (D23) – Otočac – Gospić – Gračac (D27) | 104,2 |
| 53 | G. P. Donji Miholjac (gr. R. Mađarske) – Našice – G. P. Slavonski Brod (gr. BiH) | 91,6 |
| 53 | D525 – Sl. Brod (granica BiH) | 3,2 |
| 54 | Maslenica (D8) – Zaton Obrovački (D27) | 13,5 |
| 55 | Čvorište Županja (A3) – G. P. Županja (gr. BiH) | 8,1 |
| 204 | G. P. Pribanjci (gr. R. Slovenije) – Bosanci (D3) – čvorište Bosiljevo 1 (A1) | 6,3 |
| 212 | D7 – Kneževi Vinogradi – G. P. Batina (gr. R. Srbije) | 22,1 |
| 213 | D2 – G. P. Erdut (gr. R. Srbije) | 26,7 |
| 214 | Županja (D55) – Gunja – gr. BiH | 28,8 |
| 217 | Ličko Petrovo Selo (D1) – G. P. Ličko Petrovo Selo (gr. BiH) | 3,0 |
| 519 | Dalj (D213) – Borovo (D2) | 16,2 |
| 525 | Čvorište Sl. Brod zapad (A3) – D53 | 2,2 |
| 528 | Varaždin (D2) – čvorište Varaždin (A4) | 2,4 |
| Ukupno kilometara državnih cesta: | | 1523,3 |
| TRANZITNI PROMET IZ HRVATSKIH LUKA | | |
| LUKA VUKOVAR | | |
| 2 | Riječno pristanište Vukovar – Borovo (D55) | 2,7 |
| 55 | Borovo (D2) – Vinkovci – čvorište Županja (A3) | 41,5 |
| LUKA OSIJEK | | |
| 417 | Riječno pristanište Osijek – čvorište Osijek – istok (D2) | 2,3 |
| LUKA I RAFINERIJA SISAK | | |
| 36 | Sisak (D36) – čvorište Popovača (A3) | 21,6 |
| Ukupno kilometara državnih cesta: | | 68,1 |

Članak 3.

Obvezna uporaba zimske opreme odnosi se na sve vrste motornih vozila bez obzira na vremenske uvjete i stanje kolnika, izuzev vozila oružanih snaga Republike Hrvatske.

Članak 4.

Pod zimskom opremom motornih vozila čija najveća dopuštena masa nije veća od 3,50 tona, sukladno posebnom propisu, podrazumijevaju se zimske gume (M+S) na svim kotačima ili ljetne gume s najmanjom dubinom profila od 4 mm i s lancima za snijeg pripravnim za postavljanje na pogonske kotače.

Pod zimskom opremom autobusa podrazumijevaju se lanci na pogonskim kotačima ili zimske gume (M+S) postavljene na pogonske kotače, a autobusi i teretna vozila koja zbog tehničkih razloga ne mogu postaviti lance na pogonske kotače moraju imati zimske gume (M+S) na pogonskim kotačima.

Članak 5.

Upravitelji javnih cesta obvezni su za javne ceste iz članka 2. ove Odluke kojim upravljaju, putem medija obavijestiti javnost o obveznoj uporabi zimske opreme.

Članak 6.

Karta zimskih dionica javnih cesta u Republici Hrvatskoj na kojima je obvezna uporaba zimske opreme u razdoblju od 15. 11. tekuće godine do 15. 4. iduće godine, nalazi se u Prilogu 1. koji čini sastavni dio ove Odluke.

Članak 7.

Nadzor nad odvijanjem prometa motornih vozila po ovoj Odluci provodit će Ministarstvo unutarnjih poslova u skladu s propisima iz svog djelokruga.

Članak 8.

Ova Odluka stupa na snagu i primjenjuje se danom objave u »Narodnim novinama«.

Klasa: 011-01/13-02/86
Urbroj: 530-08-1-13-3
Zagreb, 14. studenoga 2013.

Ministar
dr. sc. Siniša Hajdaš Dončić, v. r.

**PRILOG 1.**

**[**Karta zimskih dionica javnih cesta u Republici Hrvatskoj na kojima je
obvezna uporaba zimske opreme u razdoblju od 15. 11. tekuće godine do
15. 4. iduće godine**](dodatni/429571.pdf)**

145 06.12.2013 Odluka o obveznoj uporabi zimske opreme na zimskim dionicima javnih cesta u Republici Hrvatskoj

145 06.12.2013 Odluka o obveznoj uporabi zimske opreme na zimskim dionicima javnih cesta u Republici Hrvatskoj

145 06.12.2013 Odluka o obveznoj uporabi zimske opreme na zimskim dionicima javnih cesta u Republici Hrvatskoj

145 06.12.2013 Odluka o obveznoj uporabi zimske opreme na zimskim dionicima javnih cesta u Republici Hrvatskoj

Odluka, NN 145/2013-3095